b'\n_START_ARTICLE_\nPalena (luna)\n_START_SECTION_\nOdkritje\n_START_PARAGRAPH_\nLuno Paleno so opazili \xc4\x8dlani Cassini Imaging Science Team-a na posnetkih leta 2004 . Dobila je za\xc4\x8dasno oznako S/2004 S 2. V resnici so jo prvi\xc4\x8d opazili \xc5\xbee 23. avgusta samo na enem posneku, ki ga je naredil Voyager 1. Takrat je dobila oznako S/1981 S 14. Pozneje je niso opazili na nobenem posnetku. So pa ugotovili, da so \xc5\xbee takrat posneli neznano luno. Uradno ime je dobila leta 2005  po Paleni iz gr\xc5\xa1ke mitologije. Palena je bila ena izmed Alkionid, sedmih lepih h\xc4\x8dera velikana Alkiona._NEWLINE__NEWLINE_Znana je tudi kot Saturn XXXIII.\n_START_SECTION_\nTirnica\n_START_PARAGRAPH_\nPalena kro\xc5\xbei okoli Saturna na oddaljenosti okoli 212.280 km. Njena obhodna doba je 1,15 dni._NEWLINE__NEWLINE_Na gibanje Palene mo\xc4\x8dno vpliva mnogo ve\xc4\x8dja luna Enkelad. Vpliv Enkelada sicer ni tako velik kot je vpliv lune Mimas na luno Metono. Trenutni elementi tirnice Palene se zaradi tega vpliva precej mo\xc4\x8dno spreminjajo (velika polos za 4 km, longituda za 0,02 \xc2\xb0, izsrednost od 0,002 do 0,006, naklon tira pa med 0,178 \xc2\xb0 in 0,184 \xc2\xb0).\n_START_SECTION_\nObro\xc4\x8d Palene\n_START_PARAGRAPH_\nCassini Imaging Science Team je na\xc5\xa1el tudi \xc5\xa1ibek obro\xc4\x8d okoli tirnice, po kateri se giblje Palena. Obro\xc4\x8d so opazili na posnetkih leta 2006 . Obro\xc4\x8d ima \xc5\xa1irino 2.500 km. Nastal pa je iz delcev, ki so ob padcih meteoritov odleteli s povr\xc5\xa1ine lune . Ta obro\xc4\x8d \xc5\xa1e nima uradnega imena, za\xc4\x8dasno ga imenujejo Obro\xc4\x8d Palene'